CELEX: C2005/093/13
Language: el
Date: 2005-04-16 00:00:00
Title: Υπόθεση C-34/05: Αίτηση για την έκδοση προδικαστικής αποφάσεως που υπέβαλε το College van Beroep voor het bedrijfsleven, με απόφαση της 26ης Ιανουαρίου 2005, στην υπόθεση Maatschap J. και G.P. και A.C. Schouten και Minister van Landbouw, Natuur en Voedselkwaliteit

16.4.2005   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 93/7
            
         Αίτηση για την έκδοση προδικαστικής αποφάσεως που υπέβαλε το College van Beroep voor het bedrijfsleven, με απόφαση της 26ης Ιανουαρίου 2005, στην υπόθεση Maatschap J. και G.P. και A.C. Schouten και Minister van Landbouw, Natuur en Voedselkwaliteit
   (Υπόθεση C-34/05)
   (2005/C 93/13)
   Γλώσσα διαδικασίας:η ολλανδική
   Mε απόφαση της 26ης Ιανουαρίου 2005, η οποία περιήλθε στη Γραμματεία του Δικαστηρίου στις 31 Ιανουαρίου 2005, το Collage van Beroep, στο πλαίσιο της διαφοράς μεταξύ Maatschap J. και G.P. και A.C. Schouten και Minister van Landbouw, Natuur en Voedselkwaliteit, που εκκρεμεί ενώπιόν του, ζητεί από το Δικαστήριο των Ευρωπαϊκών Κοινοτήτων την έκδοση προδικαστικής αποφάσεως επί των εξής ερωτημάτων:
   
               1)
            
            
               Έχουν τα άρθρα 12, παράγραφος 2, στοιχείο β', του κανονισμού (EΚ) 1254/1999 (1) και 2, παράγραφος 1, στοιχείο γ', του κανονισμού (EΟΚ) 3887/92 (2) την έννοια ότι μια δηλούμενη ως καλλιεργούμενη για την παραγωγή ζωοτροφών έκταση δεν πρέπει να θεωρείται «διαθέσιμη», όταν σε κάποιο χρονικό σημείο κατά το οικείο διάστημα η έκταση είχε καλυφθεί με ύδατα;
            
         
               2)
            
            
               Σε περίπτωση καταφατικής απαντήσεως, είναι δεσμευτικές αυτές οι διατάξεις, σε σχέση ιδίως με τις απορρέουσες συναφώς συνέπειες;
            
         
               3)
            
            
               Σε περίπτωση αρνητικής απαντήσεως στο πρώτο ερώτημα, ποια κριτήρια ισχύουν προκειμένου να μπορεί να εκτιμηθεί αν μια δηλούμενη ως καλλιεργούμενη για την παραγωγή ζωοτροφών έκταση που έχει προσωρινώς καλυφθεί με ύδατα μπορεί να θεωρηθεί «διαθέσιμη» κατά την έννοια του άρθρου 12, παράγραφος 2, στοιχείο β', του κανονισμού (EΚ) 1254/1999 και του άρθρου 2, παράγραφος 1, στοιχείο γ', του κανονισμού (EΟΚ) 3887/92;
            
         
      (1)  Κανονισμός (EΚ) αριθ. 1254/1999 του Συμβουλίου, της 17ης Μαΐου 1999, περί κοινής οργανώσεως αγοράς στον τομέα του βοείου κρέατος (ΕΕ L 160, σ. 21).
   
      (2)  Κανονισμός (ΕΟΚ) 3887/92 της Επιτροπής, της 23ης Δεκεμβρίου 1992, για τις λεπτομέρειες εφαρμογής του ολοκληρωμένου συστήματος διαχείρισης και ελέγχου σχετικά με ορισμένα καθεστώτα κοινοτικών ενισχύσεων (ΕΕ L 391, σ. 36).